**Zmluva o poskytovaní služby**

uzatvorená podľa ustanovení § 269 ods. 2 zákona č.513/1991 Z. z. Obchodný zákonník, v znení neskorších predpisov (ďalej len *“zmluva“)*

**Článok I. Zmluvné strany**

1. **Objednávateľ:**

Názov: **Univerzitná nemocnica L. Pasteura Košice**

Sídlo : Rastislavova 43, 041 90 Košice

Zastúpený: MUDr. Ján Slávik, MBA, generálny riaditeľ

MUDr. Ľuboslav Beňa, PhD., výkonný riaditeľ pre LPS

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

IČO: 00 606 707

DIČ: 2021141969

IČ DPH: SK2021141969

Štátna príspevková organizácia zriadená Zriaďovacou listinou MZ SR č. 1842/1990 – A/I – 2 zo dňa 18.12.1990

(ďalej len *„objednávateľ“*)

**2.Dodávateľ:**

Obchodné meno:

Sídlo:

Zastúpený:

Bankové spojenie :

IBAN :

IČO:

DIČ:

IČDPH :

Zapísaný v

|  |  |  |
| --- | --- | --- |
|  | |  | | --- | |  | |

(ďalej len *„dodávateľ“*)

(spolu aj ako *„zmluvné strany“*)

**Článok II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**

2. Túto zmluvu uzatvára Objednávateľ ako verejný obstarávateľ s Dodávateľom, ktorý je úspešným uchádzačom ako výsledok verejnej súťaže zadávanej postupom nadlimitnej zákazky podľa § 66 ods. 7 zák. č. 343/2015 Z. z., bez použitia elektronickej aukcie, vyhlásenej Objednávateľom vo Vestníku verejného obstarávania č. ................. zo ................. pod značkou ............ na predmet zákazky **„Pranie nemocničnej infekčnej a neinfekčnej bielizne“, časť 1. .: Pranie nemocničnej infekčnej bielizne** (ďalej len „verejné obstarávanie“).

Interné evidenčné číslo verejného obstarávania Objednávateľa :....................................................

3. Dodávateľ prehlasuje, že je oprávnený na vykonávanie činnosti podľa tejto zmluvy a zaväzuje sa, že toto oprávnenie na vykonávanie činnosti bude platné počas celej doby platnosti zmluvy, že službu poskytne osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto zmluve.

4. Objednávateľ je poskytovateľom zdravotnej starostlivosti.

**Článok III. Predmet zmluvy**

1. Predmetom tejto zmluvy je záväzok dodávateľa poskytovať objednávateľovi opakovane bez priebežných objednávok službu, ktorou je **pranie nemocničnej infekčnej bielizne** (ďalej len „**služba“**) , v rozsahu uvedenom v tomto článku a záväzok objednávateľa za riadne poskytnutú službu v súlade s touto zmluvou zaplatiť dodávateľovi cenu podľa čl. VI. tejto zmluvy, a to všetko za podmienok dohodnutých v tejto zmluve.
2. **Praním** sa pre účely tejto zmluvy rozumie : pranie, chemické čistenie, sušenie, žehlenie, triedenie, skladanie, balenie a dezinfekcia bielizne.
3. Bielizňou sa pre účely tejto zmluvy rozumie : obliečka na vankúš, obliečka na paplón, plachta, vankúš vatelínový, vatelínový paplón, utierka obyčajná, froté uterák, froté osuška, obyčajný uterák, kompres – biely, farebný, deka, pyžamová blúza, pyžamové nohavice, plášť – bielym farebný, obrus (rôzne tvary a veľkosti), osobná košeľa – biela, farebná, osobné nohavice – biele, farebné, osobné tričko – biele , farebné, mikina (ďalej len „**sortiment bielizne“).**
4. **Nemocničnou infekčnou bielizňou** sa pre účely tejto zmluvy rozumie vždy bielizeň podľa bodu 3. tohto článku, ktorá bola v používaní na pracoviskách objednávateľa : Klinika hematológie a onkohematológie, Klinika infektológie a cestovnej medicíny, Klinika dermatovenerológie, tzv. COVID oddelenia (ďalej len **„bielizeň“).**
5. Súčasťou poskytovania služby dodávateľom je aj preprava bielizne t.j. naloženie a odvoz znečistenej (použitej) bielizne zo zberného miesta a dovoz a vyloženie vypratej čistej bielizne v zbernom mieste.
6. Predpokladané množstvo znečistenej bielizne, ktoré má byť vyprané a čistené v zmysle tejto zmluvy počas doby jej platnosti uvedenej v čl. VII. bod 2. tejto zmluvy, je :

|  |  |  |  |
| --- | --- | --- | --- |
|  | Predpokladané množstvo za 1 deň | Predpokladané množstvo  za 1 mesiac | Predpokladané množstvo  za 12 mesiacov |
| Nemocničná infekčná bielizeň | 400 kg | 8 000 kg | 96 000 kg |

7. Zmluvné strany

a/ akceptujú, že predpokladané množstvo bielizne bolo určené pre účely stanovenia predpokladanej hodnoty zákazky pre verejné obstarávanie v zmysle § 6 zák. č. 343/2015 Z. z. a nebudú ho považovať za záväzné zo strany Objednávateľa;

b/ sa dohodli, že dodávateľ bude realizovať plnenie tejto zmluvy podľa skutočného prevzatého množstva bielizne podľa potrieb objednávateľa;

c/ sa dohodli pre  prípad, že počas platnosti tejto zmluvy budú Objednávateľom odovzdané menšie množstvá bielizne ako sú v bode 6. tohto článku uvedené predpokladané množstvá bielizne, že dodávateľovi nevzniká nárok na plnenie tejto zmluvy v rozsahu predpokladaného množstvá bielizne uvedeného v bode 6. tohto článku;

d/ sa dohodli, v prípade, že Objednávateľ počas platnosti tejto zmluvy bude potrebovať odovzdať väčšie množstvo bielizne ( v porovnaní s predpokladaným množstvom bielizne) a/alebo v inom časovom intervale ako je uvedené v čl. IV. tejto zmluvy (požiadavka vyplývajúca

z nepredvídateľných okolností napr. zhoršená epidemiologická situácia a pod.), že dodávateľ poskytne službu, ktorá je predmetom tejto zmluvy do 24 hodín od obdržania písomnej požiadavky Objednávateľa a to za podmienok dohodnutých zmluvnými stranami v tejto zmluve ako mimoriadne plnenie.

**Článok IV. Spôsob plnenia predmetu zmluvy**

1. Miestom zhromaždenia a odovzdania znečistenej bielizne dodávateľovi a miestom  dovozu čistej (vypranej) bielizne dodávateľom je pracovisko objednávateľa - Sklad bielizne, Monoblok /suterén, areál pracovísk na Triede SNP 1, 040 11 Košice (ďalej len **„zberné miesto“).** Zberné miesto je rozdelené na „Príjem znečistenej bielizne „ a  „Príjem čistej bielizne“.
2. Objednávateľ je povinný zabezpečiť dodávateľovi bezproblémový prístup k zbernému miestu, vrátane prístupu jeho motorovými vozidlami. Dodávateľ je povinný pri preprave bielizne dodržiavať určené postupy (vyhl. MZ SR č. 553/2007 Z.z.)
3. Objednávateľ odovzdá znečistenú bielizeň dodávateľovi v zbernom mieste - „Príjem znečistenej bielizne„ a to každý pracovný deň v čase od 11,00 hod. do 12,00 hod.
4. Dodávateľ odovzdá čistú bielizeň objednávateľovi v zberom mieste - „Príjem čistej bielizne“ a to každý pracovný deň v čase od 11,00 hod. do 12,00 hod. Čistú bielizeň je dodávateľ povinný odovzdať objednávateľovi najneskôr do 24 hodín od prevzatia znečistenej bielizne, s výnimkou uvedenou v bode 5. tohto článku.
5. Odovzdanie znečistenej bielizne a dovoz čistej bielizne sa vykonáva len v pracovné dni podľa bodu 3. a 4. tohto článku. Počas dní, ktorú sú štátnymi sviatkami a počas sobôt a nedieľ, dodávateľ službu neposkytuje; dodávateľ je povinný poskytnúť službu až v najbližší pracovný deň po dni/dňoch štátneho sviatku a/alebo po sobote a nedeli (t.j. v pondelok). V prípade, že deň/dni štátneho sviatku nadväzujú na sobotu a/alebo nedeľu, je dodávateľ povinný poskytnúť službu tak, aby čas od prevzatia znečistenej bielizne do  odovzdania čistej bielizne nebol dlhší ako 72 hodín.
6. Pri odovzdávaní znečistenej bielizne sú zmluvné strany povinné bielizeň odvážiť a prepočítať (uvádza sa množstvo v kg aj počet kusov bielizne podľa sortimentu bielizne).
7. Odovzdanie a prevzatie znečistenej bielizne a jej množstvo sa potvrdzuje na formulári „**Žiadanka na vypranie bielizne“** (ďalej len „Žiadanka“), ktorý je prílohou č. 1 tejto zmluvy. Žiadanku vyhotovuje objednávateľ dvojmo, predkladá ju dodávateľovi spolu s odovzdaním znečistenej bielizne. Odovzdanie a prevzatie znečistenej bielizne potvrdzujú zmluvné strany na Žiadanke a každá zmluvná strana obdrží jedno vyhotovenie Žiadanky.
8. Znečistenú bielizeň odovzdá objednávateľ dodávateľovi v obaloch, ktoré bránia kontaminácií okolia nečistotami z tejto bielizne.
9. Dodávateľ zodpovedá za bielizeň od okamihu prevzatia znečistenej bielizne do času odovzdania čistej bielizne objednávateľovi.
10. Čistú bielizeň odovzdá dodávateľ objednávateľovi, pričom pri prevzatí sú zmluvné strany povinné čistú bielizeň prepočítať (uvádza sa počet kusov podľa sortimentu bielizne). Odovzdanie a prevzatie čistej bielizne a jej množstvo sa potvrdzuje na formulári „**Žiadanka“.** Počet kusov jednotlivých sortimentov znečistenej bielizne, ktorú objednávateľ odovzdal dodávateľovi sa musí zhodovať s počtom kusov jednotlivých sortimentov čistej bielizne, ktorú odovzdá dodávateľ objednávateľovi.
11. Dodávateľ je povinný čistú bielizeň odovzdať objednávateľovi v prepravnom vozíku s obalom, aby sa zabránilo kontaminácií bielizne počas prepravy. Dodávateľ je povinný uložiť čistú bielizeň do prepravného vozíka roztriedenú a naskladanú do obalov podľa jednotlivých Žiadaniek. Dodávateľ je povinný prepravné vozíky pravidelne dezinfikovať.
12. Objednávateľ je povinný zvlášť znečistenú bielizeň alebo inak poškodenú oddeliť od bežne znečistenej bielizne a túto skutočnosť oznámiť preberajúcemu zástupcovi dodávateľa vyznačením na Žiadanke.
13. Objednávateľ sa zaväzuje odovzdať znečistenú bielizeň farebne roztriedenú. V opačnom prípade dodávateľ nezodpovedá za nedostatočne ošetrenú alebo zafarbenú bielizeň. Dodávateľ je povinný farebnú bielizeň prať tak, aby bola zachovaná farebnosť bielizne.
14. Objednávateľ je zodpovedný za riadne prebratie a fyzickú kontrolu čistej bielizne. Fyzická kontrola sa týka najmä: overenia odovzdaného počtu bielizne podľa sortimentu bielizne, poškodenia bielizne pri praní a kvality vyprania bielizne. Po fyzickej kontrole dodanej čistej bielizne potvrdí objednávateľ prevzatie na **Dodacom liste.**
15. V prípade, že na základe fyzickej kontroly pri dodaní čistej bielizne objednávateľ zistí rozdiel v množstve bielizne ( t.j. v počtoch kusov jednotlivých sortimentov bielizne),  poškodenie bielizne pri praní alebo vady v kvalite prania alebo iné vady poskytovanej služby, je oprávnený bielizeň neprebrať. Vady plnenia objednávateľ uvedenie v **Reklamačnom liste,** ktorý sa vyhotovuje dvojmo a musí obsahovať presný popis zistených vád. Dodávateľ je povinný na vlastné náklady odstrániť vady plnenia, najneskôr do 72 hodín od obdržania reklamácie plnenia (Dodávateľ podpisom potvrdzuje doručenie Reklamačného listu). Spôsob vybavenia reklamácie plnenia sa zaznamenáva v Reklamačnom liste.

**Článok V. Práva a povinnosti zmluvných strán**

1. Dodávateľ sa zaväzuje vykonávať služby, ktoré sú predmetom tejto zmluvy s odbornou starostlivosťou a dbať na to, aby nedošlo k poškodeniu bielizne, pričom nezodpovedá za poškodenie bielizne, ktoré nie je spôsobené praním.

2. Dodávateľ je povinný poskytovať službu a zabezpečiť kvalitu jej poskytovania určenými technologickými postupmi pri dôslednom dodržiavaní hygienicko-epidemiologického režimu určeného pre pranie nemocničnej infekčnej bielizne, používaním certifikovaných pracích a dezinfekčných prostriedkov určených na pranie nemocničnej infekčnej bielizne.

3. Objednávateľ je povinný poskytnúť dodávateľovi požadovanú primeranú súčinnosť potrebnú pre riadne plnenie tejto zmluvy.

4. Dodávateľ je povinný poskytovať službu v zmysle tejto zmluvy v súlade s príslušnými právnymi predpismi SR, najmä nie však výlučne vyhl. MZ SR č. 553/2007 Z. z., zák. č. 355/2007 Z. z. , v súlade s technologickým štandardom v tejto oblasti služieb a schváleným procesom poskytovanie služby príslušným štátnym orgánom (RÚVZ).

5. Objednávateľ je oprávnený vykonať kontrolu  technologických postupov a podmienok plnenia tejto zmluvy v priestoroch dodávateľa ( t.j. v priestoroch, kde dodávateľ vykonáva plnenie tejto zmluvy).

6. Dodávateľ je povinný pri poskytovaní služby podľa tejto zmluvy používať také hygienicky vyhovujúce materiály a dezinfekčné prostriedky, ktoré nepoškodzujú životné prostredie, neskracujú životnosť doby používania bielizne a zanechajú stálu farebnosť bielizne.

**Článok VI. Cena a platobné podmienky**

1. Zmluvné strany sa dohodli, v súlade so zák. č. 18/1996 Z z. v znení neskorších predpisov, na cene za poskytovanie služby a to :

|  |  |  |  |  |
| --- | --- | --- | --- | --- |
|  | Cena za kg  bez DPH | Cena za kg s DPH | Predpokladaná  celková cena\*  bez DPH | Predpokladaná  celková cena\*  s DPH |
| Nemocničná infekčná bielizeň |  |  |  |  |

\*za predpokladané množstvo bielizne podľa čl. III. bod 6 tejto zmluvy za dobu platnosti zmluvy podľa čl. VII. bod 1 tejto zmluvy.

Merná jednotka : 1 kg znečistenej bielizne

Sadzba DPH : .......... %

Predpokladaná celková cena za predmet plnenia bez DPH : .............................. € ,

slovom : ...................................... euro,

DPH vo výške : ............................. €

Predpokladaná celková cena za predmet plnenia s DPH : ...................................... €.

1. Jednotkové ceny za službu uvedené v bode 1. tohto článku sú konečné a zahŕňajú všetky náklady dodávateľa na plnenie predmetu tejto zmluvy.
2. Objednávateľ sa zaväzuje zaplatiť dodávateľovi za vykonanú službu podľa tejto zmluvy cenu podľa bodu 1. tohto článku a to bezhotovostným bankovým prevodom na účet dodávateľa uvedený v čl. I. bod 1.2. tejto zmluvy a to na základe faktúry vystavenej dodávateľom. Objednávateľ nebude poskytovať dodávateľovi žiadne zálohy/ preddavky.
3. Dodávateľ je povinný vystaviť faktúru za poskytnutú službu 1-krát mesačne a to do 15 dní odo dňa poskytnutia služby, najneskôr však do 5-teho pracovného dňa v mesiaci, nasledujúceho po mesiaci, v ktorom bola služba poskytnutá.
4. Každá jednotlivá faktúra vystavená dodávateľom musí obsahovať všetky náležitosti podľa príslušných právnych predpisov. Prílohou každej faktúry je súhrnný dodací list. V prípade, že faktúra nebude obsahovať zákonné náležitosti alebo budú v nej uvedené nesprávne alebo neúplné údaje, je objednávateľ oprávnený túto faktúru vrátiť dodávateľovi na doplnenie/opravu; v takomto prípade nová lehota splatnosti faktúry začne plynúť až doručením opravenej/ doplnenej faktúry objednávateľovi.
5. Lehota splatnosti jednotlivých faktúr je 60 dní odo dňa doručenia faktúry objednávateľovi. Za uhradenú sa faktúra považuje v momente odpísania platby z bankového účtu objednávateľa.

**Článok VII. Doba trvania zmluvy a zánik zmluvy**

1. Táto zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
2. Zmluva sa uzatvára na dobu určitú a to na 12 mesiacov odo dňa nadobudnutia jej účinnosti alebo do vyčerpania finančného limitu, ktorým je predpokladaná celková cena za predmet plnenia bez DPH (........................... €) , podľa toho, ktorá skutočnosť nastane skôr.
3. Táto zmluva zaniká pred uplynutím doby platnosti podľa bodu 2. tohto článku :

a/ dohodou zmluvných strán,

b/ výpoveďou bez uvedenia dôvodov. Vypovedať zmluvu je oprávnená ktorákoľvek zmluvná strana , výpovedná lehota je 4 mesiace a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvne strane.

c/ odstúpením od zmluvy z dôvodov uvedených v zákone alebo v tejto zmluve.

1. Odstúpenie od zmluvy nadobudne účinnosť dňom doručenia písomného oznámenia o odstúpení od zmluvy druhej zmluvnej strane na adresu jej sídla.
2. Objednávateľ je oprávnený odstúpiť od tejto zmluvy z dôvodov podstatného porušenia zmluvných záväzkov dodávateľa.

Za podstatné porušenie zmluvného záväzku zo strany dodávateľa sa považujú nasledovné skutočnosti:

a/ opakované (min. 3 krát) neposkytnutie služby podľa podmienok tejto zmluvy,

b/ strata oprávnenia dodávateľa na vykonávanie činnosti, ktorá je predmetom tejto zmluvy,

c/ kontaminácia nemocničnej infekčnej bielizne s bielizňou iného objednávateľa.

1. Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia.
2. Objednávateľ je oprávnený od zmluvy odstúpiť, v prípade porušenia povinnosti dodávateľa uvedených v **Prílohe č. 3. tejto** zmluvy.

**Článok VIII. Majetkové sankcie**

1. Zmluvné strany sa dohodli, že v prípade nedodržania podmienok plnenia uvedených v čl. IV. okrem bodu 3., 4. a 15., tejto zmluvy zo strany dodávateľa je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi.

2. Zmluvné strany sa dohodli, že v prípade nedodržania podmienok plnenia uvedených v čl. IV. bod 3., 4. a 15. tejto zmluvy t.j. omeškania dodávateľa s odovzdaním/prevzatím bielizne a/alebo v prípade omeškania s odstránením reklamovanej vady plnenia, je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

3. Zmluvné strany sa dohodli, že v prípade nedodržania podmienok plnenia uvedených v čl. VI. bod 6 tejto zmluvy, t.j. v prípade omeškania objednávateľa s úhradou faktúry je dodávateľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.

4. Zmluvné strany sa dohodli, že v prípade, ak dodávateľ poruší povinnosti uvedené v čl. IX. tejto zmluvy je dodávateľ povinný zaplatiť objednávateľovi zmluvnú pokutu vo výške 1 000,00€, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

5. Zmluvné strany sa dohodli, že v prípade, ak dodávateľ poruší povinnosti uvedené v čl. X. bod 8. a 9. tejto zmluvy t.j. postúpi pohľadávku , ktorá mu vznikne z tohto zmluvného vzťahu ako veriteľovi tretej osobe bez predchádzajúceho písomného súhlasu objednávateľa alebo vykoná právny úkon vedúci k zmene v osobe veriteľa, je dodávateľ povinný zaplatiť objednávateľovi zmluvnú pokutu vo výške 10 % z predpokladanej celkovej ceny za predmet plnenia bez DPH. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Článok IX. Subdodávky**

1. Dodávateľ je oprávnený zabezpečiť časť plnenia predmetu tejto zmluvy prostredníctvom svojich subdodávateľov, pričom dodávateľ :

a/ Je povinný plnenie tejto zmluvy zadať len subdodávateľovi uvedenému v **Prílohe č. 2** tejto zmluvy;

b/ Garantuje spôsobilosť každého zo subdodávateľov uvedených v **Prílohe č. 2** tejto zmluvy, pre plnenie predmetu tejto zmluvy;

c/ Zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či dodávateľ použil na plnenie predmetu tejto zmluvy subdodávateľov alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom dodávateľa;

d/ Je povinný v prípade zmeny subdodávateľa alebo v prípade nového subdodávateľa vo vzťahu k plneniu tejto zmluvy, písomne oznámiť Objednávateľovi akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ Je povinný **do piatich pracovných dní** odo dňa uzatvorenia zmluvy so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

Zoznam subdodávateľov je uvedený *v* **Prílohe č. 2** tejto zmluvy. Na zmenu v zozname subdodávateľov t.j. zmenu **Prílohy č. 2** tejto zmluvy sa vyžaduje uzatvorenie dodatku k tejto zmluve.

Porušenie povinností Dodávateľa uvedených v tomto bode sa považuje za podstatné porušenie tejto zmluvy.

2. Dodávateľ zodpovedá za plnenie tejto zmluvy alebo jej časti subdodávateľom, akoby plnenie zmluvy vykonal sám/osobne.

**Článok X. Osobitné ustanovenia**

1. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto zmluvy alebo na iné adresy, ktoré si zmluvné strany vopred riadne preukázateľne oznámia.

Písomnosť sa považuje za doručenú za nasledovných podmienok:

a/ v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke; a/alebo kópii doručovanej písomnosti, alebo odmietnutím prevzatia písomnosti takou osobou;

b/ v prípade doručovania prostredníctvom Slovenskej pošty, a. s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie;

c/ v prípade pochybností, sa výpoveď zmluvy a písomné oznámenie o odstúpení od zmluvy bude považovať za doručené po uplynutí 3. dňa odo dňa jeho riadneho odoslania na adresu sídla druhej zmluvnej strany, pričom deň odoslania sa do tejto lehoty nepočíta.

1. Každá zo zmluvných strán sa týmto výslovne zaväzuje, že neprevedie žiadne práva a povinnosti vyplývajúce z tejto zmluvy alebo jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných práv a záväzkov neplatná a zároveň druhá zmluvná strana bude oprávnená od tejto zmluvy odstúpiť.
2. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane.
3. Kontaktná osoba dodávateľa pre účely plnenia tejto zmluvy : ....................................................., tel. č. :.........................................., e-mail : ..................................
4. Kontaktná osoba objednávateľa pre účely plnenia tejto zmluvy : Mária Jánošíková, vedúca Referátu práčovne, tel. č.: +421 55 6403204, +421 911 382 784, e-mail : [pracovna.snp@unlp.sk](mailto:pracovna.snp@unlp.sk).
5. Pokiaľ akékoľvek z ustanovení tejto zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a účelu nahradzovaného ustanovenia. Neplatnosť, protiprávnosť alebo neúčinnosť sa nebude dotýkať ostatných ustanovení tejto zmluvy, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Dodávateľ zodpovedá za škodu spôsobenú objednávateľovi pri poskytovaní služby a zaväzuje sa ju uhradiť v celom rozsahu.
7. Zmluvné strany sa dohodli, že pohľadávku, ktorá vznikne z tohto zmluvného vzťahu dodávateľovi ako veriteľovi, dodávateľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávky dodávateľom bez predchádzajúceho písomného súhlasu objednávateľa je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov.
8. Dodávateľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe dodávateľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto Zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu dodávateľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon dodávateľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinnosti uvedené v tomto bode je považované za závažné porušenie tejto Zmluvy.

**Článok XI. Záverečné ustanovenia**

1. Právne vzťahy touto zmluvou výslovne neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ostatnými platnými právnymi predpismi Slovenskej republiky.

2. Zmluva môže byť doplnená alebo zmenená len na základe dohody zmluvných strán a to písomnými dodatkami k zmluve.

3. Neoddeliteľnou súčasťou tejto zmluvy je:

Príloha č. 1 – Žiadanka na vypranie bielizne(čl. IV. bod 7. tejto zmluvy),

Príloha č. 2 – Zoznam subdodávateľov (čl. IX. tejto zmluvy),

Príloha č. 3 – Čestné vyhlásenie dodávateľa (čl. VII. bod 7 tejto zmluvy).

4. Zmluva je vyhotovená v dvoch rovnopisoch, každá zmluvná strana obdrží po jednom vyhotovení.

5. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

.......................... , dňa Košice, dňa

Dodávateľ : Objednávateľ :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ján Slávik, MBA

generálny riaditeľ

Univerzitná nemocnica L. Pasteura Košice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD.

výkonný riaditeľ pre LPS

Univerzitná nemocnica L. Pasteura Košice